
Vojnić, ožujak 2025. godine
Godišnji izvještaj o izvršenju proračuna za Općinu Vojnić za 2025. godinu sastavljen je prema odredbama Zakona o proračunu (NN 144/21) i Pravilnika o polugodišnjem i  godišnjem izvještaju o izvršenju proračuna (NN 85/23).

1. SADRŽAJ I OBUHVAT ISKAZIVANJA PODATAKA

 Godišnji izvještaj o izvršenju proračuna za 2025. proračunsku godinu sastavlja nadležna služba za financije, a obuhvaća slijedeće:

0. Opći dio proračuna (Račun prihoda i rashoda i Račun financiranja na razini odjeljka ekonomske klasifikacije)
0. Posebni dio proračuna iskazan po organizacijskoj i programskoj klasifikaciji te razini odjeljka ekonomske klasifikacije.
0. Izvještaj o zaduživanju na domaćem i stranom tržištu novca i kapitala,
0. Izvještaj o korištenju proračunske zalihe,
0. Izvještaj o danim jamstvima i izdacima po jamstvima,
0. Obrazloženje ostvarenja prihoda i primitaka, rashoda i izdataka

Općina Vojnić ima sustav riznice svojih proračunskih korisnika i to Knjižnice i čitaonice Vojnić i Dječji vrtić Vojnić. Godišnje izvršenje proračuna za 2025. godinu izvršeno je tako da ukupni prihodi i primici pored rashoda i izdataka i nastalog viška iz prethodne godine s kojim je Općina završila 2024. godinu, iznosi 76.099,34 eura.

0. OPĆI DIO PRORAČUNA

Tablični prikaz sadrži račun prihoda i rashoda, račun financiranja gdje su prikazani ukupni prihodi i primitci te rashodi i izdaci na razini razreda ekonomske klasifikacije, kao i raspoloživa sredstva iz prethodne godine.
Tablica 1.  Izvršenje Općeg dijela Proračuna
	OPIS
	Plan proračuna za 2025. (eur)
	Izvršenje sa 31.12.2025. (eur)

	A.RAČUN PRIHODA I RASHODA
	
	

	Prihodi poslovanja
	6.374.916,00
	2.875.907,30

	Prihodi od prodaje nefinancijske imovine
	39.814,00
	2.867,81

	Rashodi poslovanja
	4.027.535,00
	2.044.875,18

	Rashodi za nabavu nefinancijske imovine
	2.387.195,00
	869.379,27

	RAZLIKA
	0,00
	-35.479,34


	B.RAČUN ZADUŽIVANJA/FINANCIRANJA
	
	

	Izdaci za financijsku imovinu i otplate zajmova
	0,00
	0,00

	NETO ZADUŽIVANJE/FINANCIRANJE
	0,00
	0,00

	C.RASPOLOŽIVA SREDSTVA IZ PRETHODNE GODINE
	
	

	Raspoloživa sredstva iz prethodnih godina
	0,00
	111.578,68

	Višak +neto financiranje+raspoloživa sredstva iz prethodnih godina
	0,00
	76.099,34




Iz iskazanih podataka vidljivo je da je u izvještajnom razdoblju za 2025. godinu ukupno ostvaren višak prihoda i primitaka u odnosu na rashode i izdatke u visini od 76.099,34 eura. U  rezultat poslovanja uključena su i raspoloživa sredstva iz prethodnih godina. 

1.2. POSEBNI DIO PRORAČUNA

Tablični prikaz sadrži izvršenje po organizacijskoj, ekonomskoj i programskoj 
klasifikaciji u tablici gdje su iskazani plan proračuna za  2025. godinu  i godišnje izvršenje za 2025. godinu s brojčanim oznakama i nazivima razdjela i glave, glavnog programa, programa, aktivnosti  i projekta, te računa ekonomske klasifikacije na razini podskupine i odjeljka i indeksa izvršenja sa 31.12.2025.godine, u odnosu na izvršenje sa 31.12.2024. godine.


1.3.IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA    
      I KAPITALA

	Općina Vojnić u 2025. godini nije sklapala ugovore o kreditnom zaduženju s bankama. U svrhu održavanja tekuće likvidnosti korišteno je dopušteno prekoračenje po poslovnom računu, kao oblik kratkoročnog financiranja.

1.4.  IZVJEŠTAJ O KORIŠTENJU PRORAČUNSKE ZALIHE

Proračunska zaliha je oblik izvora financiranja, a ne ekonomska vrsta rashoda. Svi rashodi koji se iz proračunske pričuve financiraju moraju biti pravilno klasificirani i evidentirani na nekoj od konkretnih vrsta rashoda predviđenih osnovnim računima. 
Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih nesreća te za druge nepredviđene rashode tijekom godine. 
U 2025. godini u te svrhe planirano je 6.636,00 eura.
Općina Vojnić u proračunskoj 2025. godini nije donosila Odluku, odnosno rješenje o korištenju proračunske zalihe.
1.5. IZVJEŠTAJ O DANIM JAMSTVIMA I IZDACIMA PO JAMSTVIMA

	Općina Vojnić u proračunskom razdoblju do 31.12.2025. nije davala jamstva, niti imala izdatke  po jamstvima, te nije bila u obvezi temeljem članka 9. Pravilnika izraditi tablični pregled s podacima o danim i protestiranim jamstvima u 2025. godini, te stanju obveza i potraživanja na početku i na kraju proračunske godine. 

1.6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA 
	U godišnjem izvještaju  za 2025. godinu  prema Pravilniku  o polugodišnjem i godišnjem izvještaju o izvršenju proračuna iskazan je izvorni plan , tj. Proračun za 2025. godinu, donesen od strane predstavničkog tijela Općine Vojnić.

Podaci u općem dijelu Proračuna sukladno zakonskoj regulativi, sadrže pregled prihoda Općine Vojnić i proračunskih korisnika (Knjižnica i čitaonica Vojnić i Dječji vrtić Vojnić), a u posebnom dijelu iskazani su rashodi za Općinu Vojnić i proračunske korisnike, i to prema organizacijskoj, programskoj i ekonomskoj klasifikaciji. 

	U 2025. godini za Općinu Vojnić planirani su prihodi poslovanja u iznosu od 6.374.916,00 eura. Na dan 31.12.2025. godine ostvareni su prihodi u iznosu od 2.875.907,30 eura, odnosno 45,11% u odnosu na planirane prihode. Ti isti ostvareni prihodi u 2024. godini veći su za 2,14% od prihoda ostvarenih u 2024. godini, koji su iznosili 2.815.629,50 eura.

U nastavku je dan pregled prihoda po skupinama konta u odnosu na godišnja ostvarenja za 2025. proračunsku godinu i godišnje ostvarenje za 2024. godinu:

	Skupina konta
	Naziv konta
	Ostvarenje do 31.12.2024.
	Ostvarenje  do 31.12.2025.
	
Index

	61
	Prihodi od poreza
	575.209,65

	639.394,89

	111,16%


	63
	Pomoći iz inozemstva i od subjekata unutar općeg proračuna
	1.871.604,58

	1.830.973,61

	97,83%


	64
	Prihodi od imovine
	60.055,83

	72.197,07

	120,22%


	65
	Prihodi od upravnih i administrativnih pristojbi, pristojbi po posebnim propisima i naknada
	278.862,70

	320.953,03

	115,09%


	66
	Prihodi od prodaje proizvoda i robe te pruženih usluga i prihodi od donacija
	29.257,49

	12.388,70

	42,34%


	68
	Kazne, upravne mjere i ostali prihodi
	639,25
	0,00
	0,00%

	72
	Prihodi od prodaje proizvedene dugotrajne imovine
	16.506,66

	2.867,81

	17,37%


	92
	Višak prihoda poslovanja
	155.747,27
	76.099,34
	48,86%





Za razdoblje od 01.01. do 30.12.2025. godine Općina Vojnić ostvarila je ukupne prihode i primitke u iznosu od 2.878.775,11 eura i to za prihode poslovanja u iznosu od 2.875.907,30 eura i prihode od prodaje nefinancijske imovine u iznosu od 2.867,81 eura.
	Iz iskazanih podataka vidljivo je da je u izvještajnom razdoblju od 01.01.2025. do 31.12.2025. godine Općine Vojnić ostvaren višak prihoda i primitaka, u odnosu na rashode i izdatke, u visini od 76.099,34 eura. U rezultat poslovanja uključen je i višak iz prethodnih godina. 
	Prihodi od poreza, skupina 61, ostvareni su u iznosu od 639.394,89 eura, od čega su porez i prirez na dohodak 539.417,46 eura, porez na imovinu 79.638,08 eura, a porez na potrošnju 20.339,35eura.
	Pomoći iz inozemstva i od subjekata unutar opće države, skupina 63, ostvarene su u iznosu od 1.830.973,61 eura, a sastoje se od tekućih pomoći državnog proračuna Republike Hrvatske, u iznosu od 1.129.155,33 eura, kapitalnih pomoći državnog proračuna Republike Hrvatske u iznosu od 224.246,13 eura, tekućih pomoći u iznosu od 348.751,01 eura te kapitalnih pomoći temeljem prijenosa EU sredstava u iznosu od 128.821,14 eura.
	Prihodi od imovine, skupina 64, ostvareni su u iznosu od 72.197,07 eura, a sastoje se od prihoda od zateznih kamata 106,82 eura, prihoda od zakupa poljoprivrednog zemljišta 44.949,39 eura, prihod od zakupa poslovnih objekata 27.140,86 eura.	
	Prihodi od administrativnih pristojbi i po posebnim propisima, skupina 65, ostvareni  su u iznosu od 320.953,03 eura, od čega su prihodi od upravnih pristojbi i naknada 2.608,24 eura, ostale pristojbe i naknade 6,15 eura, prihodi od doprinosa za šume 209.151,88 eura, prihodi od komunalnih doprinosa 389,19 eura te prihodi od komunalne naknade 108.803,72 eura.
	Prihodi od prodaje proizvoda i robe te pruženih usluga, skupina 66, ostvareni su u iznosu od 12.388,70 eura.
	
	Rashodi u izvršenju godišnjeg proračuna za 2025.godinu, zajedno s proračunskim korisnicima, planirani su u iznosu od 4.027.535,00 eura, a ostvareni u iznosu od 2.044.875,18 eura, odnosno 50,77% u odnosu na planirane rashode. Ti isti rashodi ostvareni u 2025. godini manji su za 1,52% od rashoda ostvarenih u 2024. godini, koji su iznosili 2.076.460,05 eura.
	U nastavku se daje pregled rashoda po skupinama konta u odnosu godišnjeg ostvarenja za 2025. i 2024. proračunsku godinu, zajedno s proračunskim korisnicima:

	Skupina konta
	Naziv konta
	Ostvarenje do 31.12.2024.
	Ostvarenje do 31.12.2025.
	Index

	31
	Rashodi za zaposlene
	824.324,64
	715.120,81
	86,75%

	32
	Materijalni rashodi
	753.931,84
	646.308,96
	85,73%

	34
	Financijski rashodi
	6.074,31
	6.270,98
	103,24%

	35
	Subvencije
	6.916,20
	6.767,00
	97,84%

	37
	Naknade građanima i kućanstvima na temelju osiguranja i dr. naknade
	61.790,11
	76.959,91
	124,55%

	38
	Ostali rashodi
	423.422,95
	593.447,52
	140,15%

	41
	Rashodi za nabavu ne proizvedene dugotrajne imovine
	0,00
	1.500,00
	0,00%

	42
	Rashodi za nabavu proizvedene dugotrajne imovine
	753.568,90
	720.888,61
	95,66%

	45
	Rashodi za dodatna ulaganja na nefinancijskoj imovini
	205.931,60
	146.990,66
	71,38%



	Namjenu primljenih sredstava iz Proračuna proračunski korisnici određuju sami prilikom izrade Proračuna Općine Vojnić (u svojim financijskim planovima pripadajućim sredstvima iz proračuna Općine određuju namjenu – plaće, ostali materijalni rashodi i sl.). Ostale rashode svog poslovanja proračunski korisnici pokrivaju iz vlastitih i ostalih prihoda. Svi prihodi proračunskih korisnika (vlastiti, ostali i prihodi iz proračuna Općine te ukupni rashodi i izdaci proračunskih korisnika vidljivi su u njihovim financijskim izvještajima i obrazloženjima.
	Svi rashodi i izdaci za godišnje razdoblje 2025. godine detaljno su vidljivi  po programima i aktivnostima u posebnom dijelu proračuna Općine Vojnić. 

Rashodi  u izvršenju Proračuna su sljedeći:

· rashodi poslovanja (za zaposlene, materijalni rashodi, financijski rashodi, subvencije, naknade građanima  i kućanstvima na temelju osiguranja, te ostali rashodi)
· rashodi za nabavu nefinancijske imovine (za nabavu ne proizvedene dugotrajne imovine, za nabavu proizvedene dugotrajne imovine, za dodatna ulaganja na  nefinancijskoj imovini).

Rashodi za zaposlene, skupina 31, ostvareni su u iznosu od 715.120,81eura, a odnose se na djelatnike Općine Vojnić, proračunske korisnike Knjižnicu i čitaonicu Vojnić i Dječji vrtić Vojnić te plaće za zaposlene u projektu „Zaželi“ i Javnim radovima.
U Općini Vojnić u 2025. godini bilo je zaposleno ukupno 11 djelatnika, od kojih 2 dužnosnika, 7 službenika i 2 vježbenika, 24 osobe zaposlene u sklopu provedbe projekta „ZAŽELI“, kroz javne radove bile su zaposlene 2 osobe. Što se tiče proračunskih korisnika, Knjižnica i čitaonica Vojnić imala je 4 djelatnika, a Dječji vrtić Vojnić ukupno 11.

Materijalni rashodi, skupina 32, ostvareni su u iznosu 646.308,96 eura od čega su naknade troškova zaposlenih 29.693,31 eura rashodi za materijal i energiju 77.552,55 eura, rashodi za usluge 473.160,04 eura te ostali nespomenuti rashodi poslovanja ukupno 65.903,06 eura, od čega: naknade za rad predstavničkih i izvršnih tijela 41.200,78 eura, premije osiguranja 7.431,97 eura, reprezentacija 11.842,92 eura, članarine i norme 2.112,24 eura, pristojbe i naknade 706,82 eura te ostali nespomenuti rashodi poslovanja 2.608,33 eura.

Financijski rashodi, skupina 34, ostvareni su u iznosu od 6.270,98 eura, a odnose se na, bankarske usluge i platnog prometa 4.785,88 eura, zatezne kamate 253,19 eura te ostali rashodi 1.231,91 eura.

Subvencije, skupina 35, odnose se na subvencije poljoprivrednicima za osiguravanje usjeva i nasada, za subvenciju osjemenjivanja stoke i subvenciju očuvanja pčelinjeg fonda, a ostvarene su u iznosu od 6.767,00 eura.

Naknade  građanima i kućanstvima, skupina 37, ostvarene su u iznosu od 76.959,91 eura, a odnose se na naknade građanima i kućanstvima, pomoć osobama s invaliditetom, stipendije i školarine, naknade za novorođenčad, pomoć za troškove stanovanja i ogrjeva, sufinanciranje cijene prijevoza učenika te ostale naknade iz proračuna u naravi.

	Pod ostalim rashodima, skupina 38, ostvareno je 593.447,52 eura, a odnose se na tekuće i kapitalne donacije u novcu raznim udrugama i političkim strankama koje nisu proračunski korisnici.

